Henri Cartan

Henri Paul Cartan (1904–2008)  var en fransk matematiker som har gitt vesentlige bidrag til disiplinen algebraisk topologi.

Liv og virke
 Bakgrunn
Han var sønn av Élie Joseph Cartan, også han en kjent fransk matematiker. Moren var Marie-Louise Bianconi. Hans bror Louis Cartran var lege og motstandsmann, Jean Cartan ble komponist, og søsteren Hélène Cartan ble matematiker.

Henri studerte ved École normale supérieure sammen med blant andre André Weil, Jean Dieudonné og Jean Leray. Sammen med Weil, Dieudonné, Szolem Mandelbrojt og ytterligere et par franske matematikere kom han seinere til å grunnlegge Nicolas Bourbaki, en gruppe som har hatt stor innflytelse over 1900-tallets matematikk.

Karriere
Han var professor ved universitetene i Lille, Strasbourg og Paris.

Cartan var kjent for sine arbeider innen algebraisk topologi, kompleks analyse med flere variabler, og homologisk algebra. Sammen med Samuel Eilenberg skrev han boken Homological Algebra (1956), som ble et viktig standardverk innen området. Seminarene hans, Le séminaire Cartan, som han hadde ansvar for i årene 1948-1964, fikk stor innflytelse på den tidlige etterkrigstidens matematikk, og blant de aktiva deltagerne på seminarene kan nevnes Jean-Pierre Serre og Alexander Grothendieck.

Han var også engasjert i menneskerettsspørsmål, og arbeidet spesielt for å hjelpe dissidenter, først og fremst matematikere, i Sovjetunionen og andre land på 1970-tallet. Han forfektet et føderalt Europa.

Cartan var medlem av Det franske vitenskapsakademiet fra 1974. Han var utenlandsk medlem av blant annet 
 Det finske vitenskapsakademiet
 Det Kongelige Danske Videnskabernes Selskab
 Royal Society, Det russiske vitenskapsakademi
 Kungliga Vetenskapsakademien, The National Academy of Sciences
 Det polske vitenskapsakademi.

 Priser og utmerkelser (utvalg) 
 1980 – Wolfprisen i matematikk. 
 1961 – Æresdoktor ved Universitetet i Oslo

 Referanser 

 Eksterne lenker 



  Henri Cartan på Mathematics Genealogy Project
  Intervju i Notices of the AMS
  Bibliografi

Kategori:Franske matematikere
Kategori:Nicolas Bourbaki
Kategori:Wolfprisen i matematikk
Kategori:Medlemmer av Det franske vitenskapsakademiet
Kategori:Medlemmer av Det russiske vitenskapsakademiet
Kategori:Medlemmer av United States National Academy of Sciences
Kategori:Medlemmer av Royal Society
Kategori:Medlemmer av Kungliga Vetenskapsakademien
Kategori:Medlemmer av Det Kongelige Danske Videnskabernes Selskab
Kategori:Æresdoktorer ved Universitetet i Oslo
Kategori:Personer fra Nancy